Kommissionens forordning (EF) nr. 800/2000
af 17. april 2000
om ændring af Rådets forordning (EF) nr. 934/95 ved sletning af de gældende toldlofter for tekstilvarer med oprindelse i Malta
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 934/95 af 10. april 1995 om indførelse af toldlofter og et statistisk fællesskabstilsyn inden for rammerne af referencemængder for en række varer med oprindelse i Cypern, Egypten, Jordan, Israel, Tunesien, Syrien, Malta, Marokko og Vestbredden og Gazastriben(1), senest ændret ved Kommissionens forordning (EF) nr. 563/2000(2), særlig artikel 3 og 4, og
ud fra følgende betragtninger:
(1) Aftalen om oprettelse af en associering mellem Det Europæiske Økonomiske Fællesskab og Malta(3) blev ændret ved Rådets afgørelse 2000/184/EF(4) om indgåelse af aftalen i form af brevveksling mellem Det Europæiske Fællesskab og Republikken Malta.
(2) Aftalen i form af brevveksling ophæver de toldlofter, der gælder for import til Fællesskabet af tekstilvarer med oprindelse i Malta.
(3) Med henblik på at gennemføre ovennævnte aftale er det nødvendigt at ændre forordning (EF) nr. 934/95.
(4) Forordning (EF) nr. 934/95 indførte kun toldlofter for tekstilprodukter med oprindelse i Malta. Alle henvisninger til toldlofter i forordningen bør derfor slettes.
(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
I forordning (EF) nr. 934/95 foretages følgende ændringer:
1) Titlen affattes således:
"Rådets forordning (EF) nr. 934/95 af 10. april 1995 om indførelse af et statistisk fællesskabstilsyn inden for rammerne af referencemængder for en række varer med oprindelse i Cypern, Egypten, Israel, Jordan, Malta, Marokko, Syrien, Tunesien og Vestbredden og Gazastriben".
2) Afsnit I med artikel 1 ophæves.
3) I artikel 2, stk. 1, erstattes ordene "bilag II" med "bilaget til denne forordning".
4) I artikel 3:
- stk. 1, litra c), udgår ordene "toldlofter eller"
- stk. 2, tredje led, udgår ordene "et loft eller" og "et andet loft eller".
5) I artikel 5, stk. 2, udgår ordene "lofterne og" to gange og ordene "bilag I og II" erstattes af "bilaget".
6) Bilag I udgår.
7) Bilag II kaldes "Bilag".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 23. februar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. april 2000.